google/wiki40b huggingface dataset:
Petersen Automotive Museum

Petersen Automotive Museum ligger på Wilshire Boulevard langs Museum Row i Miracle Mile-området i Los Angeles. Det er et av verdens største bilmuseum. Petersen Automotive Museum er en ideell organisasjon som spesialiserer seg i bilhistorie og relaterte pedagogiske programmer.

Historie

Muséet ble grunnlagt 11. juni 1994 av magasinutgiver Robert E. Petersen og hans kone Margie. Petersen Automotive Museum er verdsatt til 40 millioner dollar og eies og drives av stiftelsen, Petersen Automotive Museum. Museet ble opprinnelig anlagt innenfor National History Museum of Los Angeles County og senere flyttet til et historisk varehus tegnet av Welton Becket. Da det åpnet i 1962 fungerte bygningen først som en kortvarig amerikansk gren av Seibu Department Store før der ble et av Ohrbach's varehus fra 1965 til 1986. Seks år etter at Ohrbach stengte valgte Robert Petersen det store bygget uten vinduer som en perfekt plass for et museum, slik at gjenstandene ikke utsettes for skadelig eksponering av direkte sollys.
Jakovlev Jak-40

Flyselskaper

Flyselskaper som har operert flyet, er foruten Aeroflot, CSA, LOT og  Malév, selskaper i land som under den kalde krigen var dominert av og mottok støtte fra Sovjetsamveldet.

Ulykker med flytypen

Aviation Safety Network har registrert 101 ulykker med flyet mellom 1970 og 2000.
Saint Jean

Historie

Historisk sett har byen vært et viktig transportknutepunkt. Den første jernbanen i Britisk Nord-Amerika forbandt den med La Prairie i 1836. Den er også vertskap for den årlige Festival international des montgolfières, en internasjonal varmluftballongfestival som tiltrekker seg tusenvis av turister som kommer for å se hundrevis av ballonger i himmelen for hver august.
Chambly-kanalen strekker seg 20 kilometer (12 mi) nordover langs vestsiden av elven, og forbinder Chambly til St. Lawrence-elven. Kanalen har en sluse i nærheten av sentrum av Saint-Jean-sur-Richelieu. Om vintrene anlegger  byen  en skøytebane på kanalen, i nærheten av slusen. Om somrene har demningen på østsiden av kanalen  en 20 kilometers (12 mi) sykkelsti.
Frankrike bygget Fort Saint-Jean (Quebec) i det syttende århundre. Det var kjent av de tidlige engelske nybyggere som St. Johns og var et viktig samlingspunktt under den franske og indianske krig. Under den den amerikanske uavhengighetskrigen var det viktig for å ha kontroll byen, men under  beleiringen av Fort St. Jean skiftet den hender flere ganger av britiske og amerikanske styrker

Geografi

Saint-Jean-sur-Richelieu ligger på bredden av Richelieu-elven. Byen er hovedkvarter i Le Haut-Richelie-distriktet Iberville.
Bedriftsakademiet

BedriftsAkademiet AS ble stiftet 14. oktober 1992 og er en tjenesteleverandør for NAV. Bedriften har spesialisert seg på å tilbakeføre personer med nedsatt arbeidsevne til ordinært arbeidsliv. Bedriftens tjenesteområder omfatter jobbsøkerkurs, norskopplæring, ungdomskurs og oppfølgingstiltak.

Om bedriften

Bedriftsakademiet har hovedkontor på Lysaker i Bærum med avdelinger (jobbsentre) i hele landet, med hovedvekt på Hedmark og Oppland.
Kenyir-demningen

Kenyir-demningen, også kjent under navnet Sultan Mahmud, er en demning med et vannkraftverk i elva Kenyir i Terengganu, Malaysia. Dette anlegget har en totalt installert effekt på 400 MW, ble påbegynt i 1978 og stod ferdig utbygd i 1988. Årsproduksjonen er på 1,60 TWh elektrisk kraft.
Labro

Labro er et sted i Kongsberg kommune, cirka 6 km sør for byen.  Navnet betyr «brua over Lågen», og det har vært bru over Numedalslågen her i mange hundre år.  Først var det trolig bare en klopp over nedre del av fossefallet.  Hester og kjerrer måtte fraktes over med båt i sundstedet Sunnegrenda ovenfor fossen.  I 1887 ble det ferdigstilt bru for hestetrafikk.
Det ble utvunnet blyholdig sølvmalm her fra før Kongsberg Sølvverks tid.  Fra starten i 1537 til det ble funnet sølv i åsen i 1623 var det drift, selv om den var lite lønnsom.  Arbeiderne ble overført til den nye gruva.
Labro Træsliberi kjøpte den gamle mølla og fossen i 1872, og på slutten av århundret var dette et av landets største tresliperier.  I 1910 ble den første kraftstasjonen bygget og drevet i regi av tresliperiet. Sliperiet ble nedlagt i 1917, og revet mellom 1922 og 1927. Stallen, spisebrakka og saga står fortsatt.

Kraftstasjonen

Drammen kommune kjøpte kraftstasjonen av sliperiet i 1911. Den ble utvidet ved tilbygg i 1922 og 1927. Det nåværende Skollenborg kraftverk ble bygget i 1983 og er et sameie mellom Buskerud Kraftproduksjon AS og Vestfold Kraft DA.
Taket på den gamle kraftstasjonen raste sammen 20. januar 1994.  Etter en vurdering av bygningen bestemte man å åpne museum.  Bygningen ble restaurert og museet åpnet 8. juni 2000.

Museene

Vassdragsmuseet Labro er et spesialmuseum om vassdrag. Det omhandler kulturminner knyttet til Numedalslågen, fra Hardangervidda til Larvik.
Numedalslågens Fløtningsmuseum har utstillinger om skogbrukets og tømmerets betydning i Numedalslågen.  Den gamle tømmerrenna rundt fossen kan også sees.
Norsk Vegmuseum avd. Buskerud har en utstilling av maskiner, verktøy og gammelt verksted fra Vegvesenets historie i fylket.
Frans Brüggen

Liv og virke

Frans Brüggen studerte blokkfløyte hos Kees Otten ved Conservatorium van de Vereniging Muzieklyceum i Amsterdam og tverrfløyte med Hubert Barwahser og Johan Feltkamp. Han ble professor ved det kongelige konservatorium i Haag bare 21 år gammel. Senere var han professor ved Harvard og Berkeley.
Brüggen regnes som en av de mest betydelige blokkfløytister på 1900-tallet. Han har mye av æren for at blokkfløyta fikk en renessanse, og for at instrumentet igjen ble tatt seriøst som konsertinstrument. Flere glemte mestre fra 1600- og 1700-tallet ble hentet fram i lyset igjen av Brüggen. Hans fortolkninger av verk fra barokken og renessansen ble svært populære og fikk stor påvirkningskraft på yngre musikere. 
I 1981 grunnla Brüggen Orchestra of the Eighteenth Century (Orkest van de Achttiende Eeuw) sammen med fiolinisten Lucy van Dael. Han ledet det nederlandske Radio Kamerorkest fra 1991 til 1994, og var fra 1994 gjestedirigent ved Orchestra of the Age of Enlightenment. 
I 2010 ble Frans Brüggen tildelt Prins Bernhard Kulturfonds Prijs for sin musikalske innsats, og samme år tildelte den nederlandske dronningen ham Eremedaille voor Kunst en Wetenschap.
Brüggen eide en betydelig samling blokkfløyter og traversofløyter fra barokken, blant annet av Pierre Jaillard Bressan, og bidro sterkt til at det ble bygget tro kopier av gamle originalinstrumenter.
1. divisjon fotball for menn 2007

Opp- og nedrykk

De to beste lagene rykket direkte opp til Eliteserien 2008, mens nummer tre spilte kvalifisering om opprykk mot nummer 12 i Eliteserien. Fire lag rykket ned til 2. divisjon 2008. Siden Raufoss ikke fikk fornyet lisens ble laget flyttet ned, mens Sparta Sarpsborg beholdt plassen.
Opprykk: Molde og HamKam
Kvalifisering: Bodø/Glimt rykket opp etter kvalifiseringskamper mot Odd Grenland
Nedrykk: Raufoss, Tromsdalen, Skeid og Mandalskameratene

Før sesongstart

HamKam og Molde rykket ned fra Tippeligaen 2006. HamKam rykket ned etter tre år i den øverste divisjonen, hvor de klarte å nå en femteplass i 2004, etterfulgt av en tiendeplass i 2005 og til slutt en trettendeplass og nedrykk i 2006. Molde på sin side har vært en av de ledende fotballklubbene i Norge siden 1994, men har siden 2002–sesongen hatt en nedgang med unntak av cupseieren i 2005, hvor de i samme sesong vant kvalifiseringen mot Moss.
Notodden, som var et av fire lag som rykket opp fra 2. divisjon 2006 før sesongen, spilte i første divisjon for første gang i klubbens historie. Mandalskameratene og Skeid var tilbake i førstedivisjon etter å ha rykket ned til andre divisjon i 2005, mens Raufoss spilte i første divisjon for første gang etter å ha rykket ned i 2004.

Ved sesongslutt

Molde og Hamarkameratene rykket opp til Eliteserien etter et år i 1. divisjon, mens Bodø/Glimt spilte kvalifiseringskamper mot Odd Grenland, og etter å ha slått Odd Grenland i begge kamper rykket Bodø/Glimt opp til Eliteserien. Raufoss, Tromsdalen, Skeid og Mandalskameratene rykket ned til 2. divisjon. Raufoss havnet på 11.-plass, men fikk ikke fornyet toppfotballisensen, og Sparta Sarpsborg beholdt plassen på bekostning av Raufoss.
Ligaens toppscorer ble Kenneth Kvalheim fra Notodden med 23 mål, med Thiago Martins fra Bodø/Glimt like etter med 17 mål. Totalt ble det scoret 685 mål på 240 kamper, noe som ga et snitt på 2,85 mål per kamp. 2007-sesongens første mål ble scoret av Jan Michaelsen (Hamarkameratene) etter fem minutter i kampen mot Skeid, mens det siste målet ble scoret av Magnus Ask Mikkelsen (Mandalskameratene) i det 94 minutt i avslutningskampen mot Skeid.
Det totale tilskuerantallet var på 413 857 tilskuere, som ga et snitt på 1 724 tilskuere per kamp. Det høyeste tilskuerantallet var på 7 500 og ble satt på Aker Stadion i kampen mellom Molde og Løv-Ham. Molde tiltrakk seg også flest tilskuere på hjemmebane med 95 081 tilskuere på 15 kamper, noe som ga et snitt på 6 339. Sesongens første gule kort fikk Kurt Heggestad etter tre minutter i kampen mellom Sogndal og Molde. Sesongens første røde kort fikk Kristian Vange etter 32 minutter i kampen mellom Løv-Ham og Bryne. Hamarkameratene satte for øvrig ny scoringsrekord i de to øverste divisjonene, med sine 82 mål i løpet av sesongen.
Folkerettsinstituttet

Organisasjon

Folkerettsinstituttet er en privat stiftelse, med medlemmer, assosierte medlemmer og æresmedlemmer, og har alltid holdt seg uavhengig av offentlig eller privat finansiering. Etter statuttene er det til enhver tid maksimalt 132 medlemmer. Medlemskapet blir oppnådd etter invitasjon som er forbeholdt folk som har levert forskningsarbeider innen internasjonal rett og som er ansett relativt uavhengige av politisk kontroll. Organisasjonen bestreber seg på å ha en medlemsmasse med god fordeling over verdenssamfunnet.
Organisasjonen arrangerer kongress annethvert år, og fatter resolusjoner med forslag om endringer i internasjonal lov. De kommenterer ikke tvistespørsmål.
Anbefalingene dekker et vidt saksfelt av internasjonal lov, inkludert lovgivning om menneskerettigheter og fredsslutning ved konflikter. Dette var bakgrunnen for at organisasjonen ble tildelt Nobels fredspris i 1904.
Instituttets sekretariat ambulerer med generalsekretærens oppholdsted. Siden valget av professor Joe Verhoeven til generalsekretær i 2003, har sekretariatet ligget i Grez-Doiceau i Belgia. Blant de nåværende medlemmene finnes kjente jurister, professorer i jus, og dommere i Den internasjonale straffedomstolen.

Virksomhet

Folkerettsinstituttet har en rekke ganger ansporet til opprettelsen av internasjonale organisasjoner som International Law Association grunnlagt i 1873, Haags akademi for internasjonal rett opprettet i 1913, og FNs folkerettskommisjon opprettet i 1947. Instituttet leverte et vesentlig bidrag i forberedelsene til Haag-konvensjonens opprettelse i 1899.
I 1880 publiserte instituttet et regelverk for krigførsel med tittelen Manuel des lois de la guerre sur terre («Manual for lover ved landkrigsførsel»). Manualen dannet grunnlaget for all senere lovgiving på området, oppfulgt i 1913 av Manuel des lois de la guerre maritime («Manual for lover ved sjøkrigsførsel»). Manualene ble revidert så sent som i 1994.
Organisasjonen er fortsatt aktiv. Nye resolusjoner fra instituttet omfatter for eksempel en anbefaling om straffeimmunitet for statsoverhoder, og en uttalelse om nasjonale regjeringers ansvar ved miljøskader.
Barrett Tillman

Biografi

Hans bibliografi omfatter om lag 60 titteler.

Tidlig liv

Tillman er fjerde generasjons oregonfolk som nedstammet fra de pionerene i den amerikanske uavhengighetskrigen. Patriotpilegrimer (som Priscilla Alden) og Pocahontas), Tillman vokste opp på familiens hvete- og storfe-ranch. Hans yngre brødre omfattet en oppdretter av eksotiske dyr og en Rhodes-Scholar. I videregående skole var han Eagle Scout, vant to State mesterskap som trommeslager, og var en mester i å holde foredrag og fremragende 
som debattant. Tillman fikk sitt første skriftelige arbeid utgitt i 1964, 15 år gamnel, og ble uteksaminert fra University of Oregon i 1971 med en bachelorgrad i journalistikk.
Som sin far, en marineutdannet pilot i andre verdenskrig utviklet Tillman tidlig lidenskap for luftfart og lærte å fly 16 år gammel. I løpet av de neste årene fløy han et utvalg av veteran- og historiske fly, inkludert et førkrigs skolefly og en restaurert stup-bomber. Den dannet grunnlag for hans første bok, Dauntless Dive Bomber of World War II, utgitt i 1976 og basis for mange senere bøker, historier om US Navy fly.

Ekteskap og barn

Tillman bor i Mesa, Arizona med sin kone, Sally.

Karriere

Etter college arbeidet Tillman som frilans skribent til 1982, da han grunnla forlaget Champlin Fighter Museum Press i Mesa, Arizona og utga bøker som var utsolgt, samt nye titler om militær luftfart.
I 1986 flyttet han til San Diego for å arbeide som redaktør av The Thook, et tidsskrift for Tailhook Association. Han forble i denne stillingen i tre år før han bestemmte seg for å fokusere på heltid med å skrive fiksjon. Hans første roman ble utgitt i juni 1990. Warriors som omhandlet luftkrigen i Midtøsten, som ble en umiddelbar bestselger da Irak invaderte Kuwait to måneder senere.
Tillmans neste to romaner dukket opp i 1992: The Sixth Battle, (skrevet sammen med sin bror John) som fikk en stor leserkrets blant datamaskin-spillere og Dauntless, ment som den første i en trilogi. Den ble etterfulgt av Hellcats, nominert som militær roman i 1996. Han har også skrevet fiksjon i Stephen Coonts antologier, Combat and  Victory
Tillman er fortsatt aktiv som magasinforfatter. Han er fast bidragsyter til The Hook, Flight Journal, og flere publikasjoner om skytevåpen. Han har også rapportert fra Afrika for Soldier of Fortune Magazine.
Tillman er en tidligere sekretær i den Amerikanske Fighter Aces Association.

Slekten

Barrett Tillman nedstammer fra Christopher Tilghman, jr, (født i Kent i England 1592. Han kom til Virginia i 1635, døde 1673). Det første barnet som ble født i Amerika var Christopher jr's eldeste sønn, Gideon (f. Virginia 1643; d. 1720).  Familien endret navn til Tillman av  Barretts oldefars far, Tobias (f. North Carolina 1751).  Barrett Tillman nedstammer også fra Joshua Tillman (f. Ohio 1824) og John H. sr. (f. Ohio 1881) som flyttet til Oregon c. 1907.  Barrett Tillmans mors ett er ufullstendig, men nedtegnelser indikerer at hennes familie kom til Amerika i 1638.
Digitonthophagus

Utseende

Små, blanke, ovale skarabider, svarte med brunlige dekkvinger. Hannen har to korte, fingeraktige horn på hodet.

Levevis

Gjødselgraverne er knyttet til møkk. De graver tunneler under møkka, som ofte kan være overraskende lange sammenlignet med billens størrelse, og leder ned til et ynglekammer der hunnen arbeider møkka til en ball som hun legger egg på.

Utbredelse

Gruppen er utbredt i Sørøst-Asia.
Chrono Crusade

Chrono Crusade (クロノ クルセイド), kjent som Chrno Crusade i Japan, Singapore, Tyskland, Frankrike og Australia, er en japanske tegneserie, manga, på åtte bind av den japanske tegneren og fortelleren Daisuke Moriyama. En oversettelse til norsk kunne være Chrono korsfareren.
Serien ble ført utgitt av Kadokawa Shoten i månedsmagasinet Monthly Dragon Magazine fra november 1988. En tegnefilmutgave, anime, på 24 episoder gikk fra 2003 til 2004 på Fuji TV. Tegnefilmen ble gjort av firmaet GONZO Digimation. Denne ble senere utgitt i USA av ADV Manga og ADV Films under tittelen Chrono Crusade.
Serien har handling fra USA på 1920-tallet. Chrono Crusade forteller om nonnen Rosette Christopher og hennes djevelpartner Chrono. Som medlemmer av Magdaleneorden reiser de rundt med tunge våpen og utrydder onde demoner som truer samfunnet samtidig som Rosette søker etter hennes tapte bror Joshua.
FIFA

Historie

På slutten av 1800-tallet viste det seg at behovet var stort for et overnasjonalt forbund for å organisere fotballen på verdensbasis ettersom det ble mer og mer populært å arrangere internasjonale turneringer. FIFA ble grunnlagt, og den første presidenten var Robert Guérin.
FIFA arrangerte sin første turnering i 1906, men helt uten suksess. Dette, sammen med økonomiske faktorer, førte til at Guérin raskt ble byttet ut, og Daniel Burley Woolfall fra England tok over. Den neste turneringen de arrangerte ble betydelig bedre. Fotballturneringen under OL i 1908 var en suksess til tross for at det deltok profesjonelle spillere. FIFA var på den tiden sterk motstander av profesjonell fotball, og fikk gjennomslag for kriteriet om amatørstatus på spillere som skulle delta i OL.
FIFA utvidet medlemstallet utover de europeiske medlemmene da Sør-Afrika søkte opptak i 1909, Argentina og Chile i 1912 og Canada og USA i 1913 og man begynte å se konturene av en verdensomspennende organisasjon.
Etter første verdenskrig møtte man på problemer, i og med at de britiske landene trakk seg fra FIFA av den grunn at man nektet å spille mot sine tidligere fiender. Krigen var nesten årsak til slutten for FIFA, men man klarte å holde organisasjonen levende mye takket være nederlenderen Carl Hirschmann som ledet organisasjonen etter at Woolfall døde. I 1921 ble den meget innflytelsesrike Jules Rimet valgt til ny president etter Woolfall, og en av hans hovedoppgaver ble å få britene med i FIFA igjen. Men først etter 25 års diplomati kom de britiske landene tilbake som medlemmer i 1946.

Verdensmesterskap

FIFA er arrangør av fotballturneringene under OL, og i 1924 og i 1928 vant Uruguay begge turneringene. De begynte å kalle seg for Verdensmestere i fotball, noe landene som hadde profesjonell fotball ikke var helt enig i. Jules Rimet tok så initiativ til en turnering der det ikke skulle være restriksjoner med hensyn til amatørstatus, slik at verdens beste spillere kunne møtes.
I 1930 ble den første VM-turneringen i fotball arrangert i Uruguay, og selv om den europeiske deltagelsen var sparsommelig (kun Jugoslavia, Romania, Frankrike og Belgia deltok fra europeisk side), kunne man endelig kåre en verdensmester. Vertsnasjonen var ikke blygere enn at de slo Argentina i finalen i Montevideo.
Det offisielle navnet på VM ble etterhvert Jules Rimet Cup, men etter at Brasil vant troféet for tredje gang i 1970 er det offisielle navnet fra og med 1974 FIFA World Cup, og dette er nå en av de største idrettsarrangementene i verden.
FIFA arrangerer også VM i fotball for klubblag, som offisielt heter FIFA Club World Cup. Den første turneringen ble spilt i 2000, men var ikke helt vellykket. Fra 2005 har turneringen blitt arrangert årlig mellom de beste klubblagene i hvert kontinent med et format som ser ut til å være en suksess.

Utmerkelser

FIFAs eksekutivkomité ble i 2004 utnevnt til den sørafrikanske Ordenen O. R. Tambos følgesvenner.
Trolltunga

Trolltunga er et fjellutspring (står horisontalt ut fra fjellsiden) på 1100 moh, rundt 700 meter over Ringedalsvatnet, i Skjeggedal ved Tyssedal i Odda kommune, Hordaland fylke. Fjellformasjonen har, etter spektakulære bilder delt på internett de seneste årene tiltrukket seg et stort antall besøkende. Et økende problem fra omkring 2015 har vært at mange besøkende ikke er forberedt på den krevende fotturen og må hjelpes ned av redningsmannskap. I 2016 var det 40 redningsaksjoner, mot 23 i 2015. I 2010 var det omkring 1000 besøkende, i 2012 var det 20000 besøkende, i 2016 nær 100000, i 2017 er det ventet 150000. I 2015 omkom en utvekslingsstudent ved fall fra selve Trolltunga. I 2017 ble det registrert over 81.000 besøkende etter at myndighetene begynte med telling, totaltallet i 2017 kan ha vært så høyt som 100.000.
Den vanligste adkomsten til Trolltunga er fra Skjeggedal (ved Tyssedal) der det går sti til Mågelitopp langs banen. Herfra må man gå østover rundt 4 timer for å komme til Trolltunga. Turistforeningen har hytter i området hvor overnatting er mulig, nærmest er Tyssevassbu med 12 sengeplasser. Trolltunga ligger på Hardangerviddas vestside.
Det er mulig å følge ruten til Trolltunga på Google Maps.
Fotturen regnes som svært krevende og som en tur for fjellvante. Turen fra Skjeggedal tar omkring 10-12 timer. Særlig den siste nedstigningen til Tyssedal er krevende for utrente personer. Det ble omkring 2015-2016 satt opp skilt med råd til fotturistene.
Sommeren 2017 åpner det en nybygget vei parallelt med turstien i det bratte partiet i Mågelia. Blir etter planen parkeringsplass til omkring 50 biler langs øvre del av veien.
Bergen og Hordaland turlag opplyste i 2017 at de vurderer å bygge turisthytte langs den mye brukte ruten fra Tyssedal/Skjeggedal. Bakgrunnen for forslaget er sterk vekst i antall fotturister og mange redningsaksjoner. I 2016 var det 40 redningsaksjoner. Mange besøkende er ikke utstyrt for en slik tur. En hytte vil gjøre det mulig å ta turen over to dager og ventes å kunne redusere antall redningsaksjoner til et minimum. I 2016 var det 80.000 besøkende, og i 2017 ventes omkring 100.000 besøkende til Trolltunga, mot 1000 i 2009. Hytten Reinaskorsbu var i nærheten, den ble nedlagt i 2013. Den sterke veksten er særlig resultat av god markedsføring ifølge Bergens Tidende. 
I 2017 har Odda kommune hatt en ordning med vakter som blant annet veileder besøkende langs stien. Ifølge NRK har antallet redningsaksjoner blitt minst halvert sammenlignet med 2016.
Døscherholmen

Døscherholmen er ei lita øy i Sund kommune i Hordaland.
Døscherholmen ligger nord på Tofterøy, rett øst for Glesvær. Holmen ble i 1888 tildelt Elias Olsen fra Bremnes som husmannsplass. Han etablerte landhandel og tok samtidig navnet Elias Olsen Døscherholmen. Han bygde han også et tranbrenneri og han solgte drivstoff til båtfolket. I 1902 kjøpte han øya. Virksomheten på holmen ble etter hvert utvidet med bl.a. barkeri, fiskemottak og sildesalteri og i 1915 fikk holmen eget brevhus, dette ble i 1920 omgjort til poståpneri. Sønnen Bernt Olsen tok over forretningen i 1912 og drev den frem til han døde i 1937.
Etter andre verdenskrig kom det veiforbindelse til Døscherholmen, men det forhindret ikke at næringsvirksomheten i løpet av 60- og 70-tallet måtte avvikles. I nyere tid har det blitt lansert planer om ny bebyggelse på holmen.
Sølager

Sølager er et småsted og fiskeleie som ligger ut til Isefjorden i Halsnæs kommune i Danmark. Landsbyen er nå sammen med Lynæs vokst sammen med Hundested. Før kommunalreformen i 2007 lå byen i Hundested kommune.
Om sommeren seiler fergen M/F Columbus fra Sølager til Kulhuse på nordspissen av Hornsherred.
Sprint-VM på skøyter 2007

Overdommere, startere og ISU-representanter

Overdommere
 
Herrer: Ernest Kretschmann, USA og Urszula Jankowska, POL (ass.)
Damer: Tore B. Ramton, NOR og Choi Jae-seok, KOR (ass).
Startere
Herrer: Marcel L. Vanberg, NOR og Luigi Casal, ITA
Damer: Jeff FitzRandolph, USA og Lars Jennersten, SWE. 
ISUs offisielle representant er Jan Dijkema, (NED), mens Jan Marmstål (SWE) representerer ISUs tekniske komite hurtigløp.